FI Euroopan unionin virallinen lehti CE 88/284

(2004/C 88 E/0291)

KIRJALLINEN KYSYMYS P-1181/04

esittäjä(t): Salvador Jové Peres (GUE/NGL) komissiolle

(14. huhtikuuta 2004)

Aihe: Jalostettuja tomaatteja koskevien lisäkiintiöiden sääntöjenvastaisen myöntämisen oikaiseminen

Kirjallisessa kysymyksessäni P-0850/04 (1) esitin komissiolle useita kysymyksiä, joihin ei ole vastattu asianmukaisesti. Komissio on tyytynyt selittämään, että lopputuotteiden laatutarkastuksen puutteet koskivat satovuosia 1997/1998 ja että lisäkiintiöiden sääntöjenvastainen myöntäminen koski satovuosia 1998/1999 sekä 2000/2001. Komissio on suostunut ilmoittamaan myönnettyjen lisäkiintiöiden määrän, mutta ei epäsäännöllisesti myönnettyjä kiintiöitä, joiden on täytynyt olla syynä rahoitusoikaisun tekemiseen. Komissio selventää myös, että periaatteessa kaikki yritykset, jotka ovat hankkineet vähimmäishintaan satovuoden alussa myönnettyjä kiintiöitä suuremman määrän raaka-aineita, ovat hyötyneet lisäkiintiöistä ja että periaatteessa kaikki yritykset, joita ilmaisivat olevansa valmiita tekemään sopimukset lisämääristä, pystyivät hyötymään lisäkiintiöistä. Tämä ei selvennä rahoitusoikaisun kohteena olevien säännönvastaisuuksien luonnetta eikä niiden vaikutusta mahdollisiin kilpailuhäiriöihin.

Koska kirjalliseen kysymykseen P-0850 ei ole vastattu, esitän sen uudelleen.

1. Millaisista puutteista lopputuotteiden laatutarkastuksessa on kyse? Mistä satovuosista on kyse?

2. Mitkä sääntöjenvastaisuudet ovat syynä oikaisuihin?

3. Minkä satovuosien aikana sääntöjenvastaisuudet ovat tapahtuneet?

4. Kuinka paljon lisäkiintiöitä myönnettiin sääntöjenvastaisesti kunkin satovuoden aikana?

5. Kuinka moni yritys on saanut etua lisäkiintiöiden myöntämisestä sääntöjenvastaisesti kunkin satovuoden aikana, joita oikaisut koskevat?

6. Kuinka moni yritys oli kelpoinen saamaan etua lisäkiintiöistä kunkin satovuoden aikana, joita oikaisu koskee?

Franz Fischienti komission puolesta antama vastaus

(29. huhtikuuta 2004)

Komissio viittaa yhteenvetokertomukseen, joka on liitteenä komission alkuperäisessä vastauksessa, jossa toistetaan yksityiskohtaisesti komission (2) havainnot ja rahoitusoikaisun syyt.

Mitä arvoisan parlamentin jäsenen esittämiin kuuteen kysymykseen tulee, seuraavat tiedot on toimitettu:

1. Puutteet laatutarkastuksissa johtuvat siitä, että Espanjan viranomaiset tekivät lopputuotteiden laatutarkastuksia niin, että tuotteiden jalostajat voivat heti satovuoden alusta lähtien tietää ennakolta sen, että olivat tarkastuksen kohteena. Katsokaa komission alkuperäisessä vastauksessa liitteenä olevan yhteenvetokertomuksen kohdat B.2.2.1.2. ja B.2.2.3.2. sekä kyseisen vastauksen ensimmäinen kohta (eli satovuodet vuosiin 2000/2001 saakka).

2. Lisäkiintiöiden myöntämisessä ei välttämättä ollut kysymys sääntöjenvastaisuudesta, vaan siitä, että Espanjan viranomaisten perustamat kiintiöiden hallinnointijärjestelmät eivät olleet yhteisön lainsäädännön mukaisia. Katsokaa yhteenvetokertomuksen kohdat B.2.2.1.1., B.2.2.3.1. ja B.2.2.5. (toinen kappale).

3. Komissio huomasi puutteet kiintiöiden hallinnointijärjestelmissä satovuodesta 1998/1999 satovuoteen 2000/2001. Katsokaa komission alkuperäisen vastauksen ensimmäinen kohta.

4. Lisäkiintiöitä myönnettiin sääntöjenvastaisesti seuraavasti: 35 027 tonnia (1998/1999), 14 341 tonnia (1999/2000) ja 21 224 tonnia (2000/2001).

5. Komission tekemässä tutkimuksessa käsiteltiin tarkastusjärjestelmää yleensä, eikä siis yrityksiä erikseen. Näin ollen komission päättämä rahoitusoikaisu kohdistettiin yhteisön lainsäädännön säännösten vastaisesti myönnettyihin kiintiöihin kokonaisuudessaan ilman erillisiä viittauksia yrityksiin. Tämän lisäksi komission alkuperäisen vastauksen kolmannesta kohdasta löytyy lisätietoja.

6. Edellinen kohta vastaa tähän kysymykseen. Tämän lisäksi komission alkuperäisen vaatimuksen neljännestä kohdasta löytyy lisätietoja.

(1) Katso sivu 237.

(2) N:o AGR08472, 24.3.2004.